En 58-årig mandlig bilist fra Brønderslev-området kørte søndag kort før middag frontalt ind i en transformatorstaion på Tolstrupvej ud for nummer 120, lige nord for Brønderslev. - Af ukendte årsager mister han herredømmet og kører ind i transformatorstationen. Han var fastklemt, og i første omgang var meldingen også, at det stod noget skidt til med føreren, men slutningen blev, at han blev kørt til Hjørring Sygehus, så hans skader er ikke så kritiske igen, fortæller vagtchef ved Nordjyllands Politi Heine Hansen, som endnu ikke har fået en tilbagemelding fra sygehuset på mandens tilstand.

Referat:
Af ukendte årsager mistede en 58-årig bilist herredømmet over sin bil og kørte frontalt ind i transformatorstation.